CELEX: 42005D0446
Language: fi
Date: 2005-05-30 00:00:00
Title: 2005/446/EY: Neuvostossa kokoontuneiden jäsenvaltioiden hallitusten edustajien päätös, tehty 30 päivänä toukokuuta 2005, määräajan vahvistamisesta yhdeksännen Euroopan kehitysrahaston (EKR) varojen sitomiselle

18.6.2005   
            
            
               FI
            
            
               Euroopan unionin virallinen lehti
            
            
               L 156/19
            
         
      NEUVOSTOSSA KOKOONTUNEIDEN JÄSENVALTIOIDEN HALLITUSTEN EDUSTAJIEN PÄÄTÖS,
   
   tehty 30 päivänä toukokuuta 2005,
   määräajan vahvistamisesta yhdeksännen Euroopan kehitysrahaston (EKR) varojen sitomiselle
   (2005/446/EY)
   NEUVOSTOSSA KOKOONTUNEET EUROOPAN YHTEISÖJEN JÄSENVALTIOIDEN HALLITUSTEN EDUSTAJAT, jotka
   ottavat huomioon Euroopan yhteisön perustamissopimuksen,
   ottavat huomioon komission ehdotuksen,
   ottavat huomioon Afrikan, Karibian ja Tyynenmeren valtioiden ryhmän jäsenten sekä Euroopan yhteisön ja sen jäsenvaltioiden välisen Cotonoussa 23 päivänä kesäkuuta 2000 allekirjoitetun kumppanuussopimuksen (1) (jäljempänä ’kumppanuussopimus’),
   ottavat huomioon neuvostossa kokoontuneiden jäsenvaltioiden hallitusten edustajien sisäisen sopimuksen AKT–EY-kumppanuussopimuksen rahoituspöytäkirjan mukaisesta yhteisön tukien rahoituksesta ja hoidosta (2) (jäljempänä ’sisäinen sopimus’) ja erityisesti sen 2 artiklan 4 kohdan,
   sekä katsovat seuraavaa:
   
               (1)
            
            
               Kumppanuussopimuksen liitteen I (rahoituspöytäkirja) 5 kohdassa määrätään, että kyseisen rahoituspöytäkirjan kokonaismäärärahat edellisistä EKR:istä siirretyillä käyttämättömillä varoilla täydennettyinä kattavat jakson 2000–2007.
            
         
               (2)
            
            
               Saman liitteen 7 kohdassa ja sisäisen sopimuksen 2 artiklan 3 kohdassa määrätään, että ennen kyseisen rahoituspöytäkirjan voimassaolon päättymistä arvioidaan sitä, miten sitoumukset ja maksut ovat toteutuneet, ja arvio muodostaa perustan sen arvioinnille, tarvitaanko nykyisen rahoituspöytäkirjan voimassaolon päättymisen jälkeen uusia varoja.
            
         
               (3)
            
            
               Kumppanuussopimukseen julistuksena XVIII liitetyssä EU:n julistuksessa rahoituspöytäkirjasta täsmennetään, että uusien rahoituslähteiden tarvetta arvioitaessa otetaan täysimääräisesti huomioon päivämäärä, jonka jälkeen yhdeksännen EKR:n varoja ei enää sidota.
            
         
               (4)
            
            
               Näin ollen on sisäisen sopimuksen 2 artiklan 4 kohdan mukaisesti aiheellista asettaa ennen yhdeksännen EKR:n voimassaolon päättymistä tarvittaessa tarkistettavissa oleva päivämäärä, jonka jälkeen yhdeksännen EKR:n varoja ei voida enää sitoa,
            
         PÄÄTTÄVÄT:
   1 artikla
   Päivämääräksi, jonka jälkeen ei komission hallinnoimia yhdeksännen EKR:n varoja, Euroopan investointipankin hallinnoimia korkotukia eikä näiden määrärahojen korkotuloja enää sidota, vahvistetaan 31 päivä joulukuuta 2007. Tätä päivämäärää voidaan tarvittaessa tarkistaa.
   2 artikla
   Tämä päätös ei vaikuta varoihin, jotka on osoitettu Euroopan investointipankin hallinnoimaan, jatkuvana rahastona toimivaan korkotukeen.
   3 artikla
   Tämä päätös tulee voimaan päivänä, jona se julkaistaan Euroopan unionin virallisessa lehdessä.
   
      Tehty Brysselissä 30 päivänä toukokuuta 2005.
      
         
            Jäsenvaltioiden hallitusten puolesta
         
         
            Puheenjohtaja
         
         F. BODEN
         
      
   
   
      (1)  EYVL L 317, 15.12.2000, s. 3. Sopimus sellaisena kuin se on viimeksi muutettuna AKT–EY-ministerineuvoston päätöksellä N:o 2/2004 (EUVL L 297, 22.9.2004, s. 18).
   
      (2)  EYVL L 317, 15.12.2000, s. 355.